b'\n_START_ARTICLE_\nSamoa istorija\n_START_SECTION_\nNaujosios Zelandijos valdymas ir nepriklausomyb\xc4\x97\n_START_PARAGRAPH_\n1914 m. rugpj\xc5\xab\xc4\x8dio 29 d. Naujosios Zelandijos kariai i\xc5\xa1lipo \'Upolu ir u\xc5\xbegrob\xc4\x97 Vokietijos Samoa, nes britai papra\xc5\xa1\xc4\x97 perimti ten buvusi\xc4\x85 vokie\xc4\x8di\xc5\xb3 radijo stot\xc4\xaf. 1919 m. pagal Versalio sutart\xc4\xaf Vokietija atsisak\xc4\x97 pretenzij\xc5\xb3 \xc4\xaf Samoa. Nuo tada \xc5\xa1i salyno dalis prad\xc4\x97ta vadinti Vakar\xc5\xb3 Samoa._NEWLINE_Nuo Pirmojo Pasaulinio karo pabaigos iki 1962 m. Naujoji Zelandija vald\xc4\x97 Samoa kaip C klas\xc4\x97s mandat\xc4\x85 su Taut\xc5\xb3 S\xc4\x85jungos pasitik\xc4\x97jimu. Tuo metu sal\xc4\x85 vald\xc4\x97 Naujosios Zelandijos pareig\xc5\xabnai ir jie buvo atsakingi u\xc5\xbe du didelius incidentus. Pirmasis - apie penktadalis Samoa gyventoj\xc5\xb3 mir\xc4\x97 per 1918-1919 m. gripo epidemij\xc4\x85. Tyrimas nustat\xc4\x97, kad prie\xc5\xa1 atvykstant "Tahune" i\xc5\xa1 Oklando 1918 m. lapkri\xc4\x8dio 7 d., epidemijos nebuvo (Naujosios Zelandijos pareig\xc5\xabnai leido laivui \xc5\xa1vartuotis nesilaikant karantino), po septyni\xc5\xb3 dien\xc5\xb3 Upolu kilo epidemija ir i\xc5\xa1plito po kitas salas._NEWLINE_Kitas incidentas kilo Mau jud\xc4\x97jimui taikiai protestuojant prie\xc5\xa1 blog\xc4\x85 Naujosios Zelandijos administracijos elges\xc4\xaf su samoie\xc4\x8diais. Tuo metu Mau jud\xc4\x97jimui vadovavo Olaf Nelson, pusiau samojietis, pusiau \xc5\xa1vedas. Nelsonas buvo i\xc5\xa1tremtas apie 1930 m., bet r\xc4\x97m\xc4\x97 jud\xc4\x97jim\xc4\x85 financi\xc5\xa1kai ir politi\xc5\xa1kai. Naujai i\xc5\xa1rinktas Mau lyderis, didysis vadas Tupua Tamasese Lealofi, ved\xc4\x97 taiki\xc4\x85 demostracij\xc4\x85 \xc4\xaf Apijos centr\xc4\x85 1929 m. gruod\xc5\xbeio 28 d. Naujosios Zelandijos policija band\xc4\x97 suimti vien\xc4\x85 demontracijos lyderi\xc5\xb3. Kai jis pasiprie\xc5\xa1ino tarp Mau ir policijos kilo pe\xc5\xa1tyn\xc4\x97s. Pareig\xc5\xabnai prad\xc4\x97jo bet kaip \xc5\xa1audyti \xc4\xaf mini\xc4\x85 i\xc5\xa1 automatinio ginklo. Vadas Tamasese buvo nu\xc5\xa1autas \xc4\xaf nugar\xc4\x85 kai band\xc4\x97 nuraminti mini\xc4\x85. I\xc5\xa1 viso \xc5\xbeuvo 11 \xc5\xbemoni\xc5\xb3, su\xc5\xbeeista 50. Ta diena Samoa \xc5\xbeinoma kaip Juodasis \xc5\xa1e\xc5\xa1tadienis. Mau augo toliau ir i\xc5\xa1liko taiki. Samoie\xc4\x8di\xc5\xb3 pastangomis 1962 m. \xc5\xa1alis gavo nepriklausomyb\xc4\x99 ir pasira\xc5\xa1\xc4\x97 Draugyst\xc4\x97s sutart\xc4\xaf su Nauj\xc4\x85ja Zelandija. Samoa yra antroji-tre\xc4\x8dioji \xc5\xa1alis Ramiojo vandenyno regione gavusi nepriklausomyb\xc4\x99 po Naujosios Zelandijos (d\xc4\x97l Tongos vyksta gin\xc4\x8dai). 2002 m. Naujosios Zelandijos premjer\xc4\x97 Helen Clark kelion\xc4\x97je \xc4\xaf Samoa oficialiai atsipra\xc5\xa1\xc4\x97 u\xc5\xbe abu incidentus._NEWLINE_1997 n. liep\xc4\x85 buvo pataisyta konstitucija ir Vakar\xc5\xb3 Samoa tapo Samoa kaip \xc5\xa1al\xc4\xaf vadino JTO nuo \xc4\xafstojimo 1976 m. Amerikos Samoa tam prie\xc5\xa1inosi, nes, jos nuomone, gali kilti nesusipratim\xc5\xb3. Amerikos Samoa vis dar vartoja termin\xc4\x85 Vakar\xc5\xb3 Samoa. Nors abiej\xc5\xb3 Samoa gyventojai turi bendr\xc4\x85 kalb\xc4\x85 ir tautyb\xc4\x99, j\xc5\xb3 kult\xc5\xabra vyst\xc4\x97si skirtingomis kryptimis. Amerikos Samoa gyventojai emigravo \xc4\xaf JAV ir pam\xc4\x97go Amerikieti\xc5\xa1k\xc4\x85 futbol\xc4\x85 ir beisbol\xc4\x85, o Samoa gyventojai emigravo \xc4\xaf Nauj\xc4\x85j\xc4\x85 Zelandij\xc4\x85 ir jie labiau m\xc4\x97gsta regb\xc4\xaf ir kriket\xc4\x85. Kelioni\xc5\xb3 ra\xc5\xa1ytojas Paul Theroux pasteb\xc4\x97jo, kad Samoa gyventojai labiau link\xc4\x99 i\xc5\xa1laikyti savo tapatyb\xc4\x99 nei Amerikos Samoa gyventojai, kurie artimesni vakarieti\xc5\xa1koms normoms._NEWLINE_2007 m. mir\xc4\x97 27-asis Malietoa dinastijos eil\xc4\x97je Malietoa Tanumafili II.'